EEA Programm Festa tas-Salvatur ORIĠINI TA' L-ISEM ĦAL-LIJA Ħal Lija huwa raħal li fih insibu għadd sabiħ ta' djar tas-seklu XVIII u vilel. Fost il-vilel insibu dik ta' Preziosi u Parisio. Minħabba dawn u għadd ta' oħrajn, dan ir-raħal sar magħruf bħala 'Villa Lija', biex b'hekk itik x'tifhem li Ħal Lija huwa villa waħda minn tarf sa l-ieħor tar-raħal. Il-motto ta' dan ir-raħal sabiħ huwa: 'Suavi Fructo Rubeo' — Bi frott ħelu nħammar, u bir-raġun kollu għax dan ir-raħal jagħmel wisq larinġ u hu meqjus li fih tinstab l-akbar industrija ta' din il-frotta. Sfortunatament, il-ġonna qed jonqsu, bl-iżvillup kontinwu i qed issir bla rażan, anki fil-qalba tar-raħal. Sal-1594, Ħal Lija kien għadu jagħmel mal-matriċi ta' Birkirkara, għalhekk kellu lil Santa Liena bħal protettriċi tiegħu. Madankollu fi- 6 ta' Frar ta' 1594, Ħal Lija inqagħta bħala parroċċa għalih taħt il- protezzjoni ta' Sidna Ġesu Kristu Salvatur. Fl-1610, iż-żewġ irħula żgħar ta' Ħal Mann u Ħal Bordi fil-periferija tal-parroċċa ingħaqdu taħt il-ħarsien tal-parroċċa ta' Ħal Lija. Bi żmien ix-xaqliba tal-Iklin kiber sewwa u għalhekk inħass il-bżonn li qassis jieħu ħsieb id- dmirijiet spritwali ta' din iż-żona. Fid-19 ta' Marzu ta' din is-sena l- Iklin inqatà parroċċa għalih taħt il-protezzjoni tal-Familja Mqaddsa. Dan ir-raħal jinsab bogħod mill-belt erba' mili. L-arma ta' Ħal Lija hi din: Skud maqsum fi tnejn: ta' fuq nofs aħmar u nofsu ċelesti (vertikali), t'isfel, fidda bi tlett larinġiet ħomor: Rigward l-isem ta' Ħal Lija illum kulħadd jaċċetta l-fatt li dan kien kunjom l-ewwel familja li għammret f'dan ir-raħal. Minflok kunjom jista' jkun isem ukoll. L-isem ta' Lia huwa meħud min (Elia. Il-kunjom naturalment fil-bidu kien isem. Din il-persuna b'isem ta' Lia mar joqgħod ġo dan ir-raħal, u billi dan il-bniedem kien pjuttost magħruf kulħadd beda jirreferi għal dan ir-raħal bħal Lija. L-isem ta' dan ir-raħal għalhekk huwa Ħal Lija.